## Zakon o ovlasti Vlade Republike Hrvatske da uredbama uređuje pojedina pitanja iz djelokruga Zastupničkog doma Hrvatskoga državnog sabora

### NN 102/1999 (7.10.1999.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREÐUJE POJEDINA PITANJA IZ DJELOKRUGA ZASTUPNIČKOG DOMA HRVATSKOGA DRŽAVNOG SABORA

Proglašavam Zakon o ovlasti Vlade Republike Hrvatske da uredbama
uređuje pojedina pitanja iz djelokruga Zastupničkog
doma Hrvatskoga državnog sabora, koji je donio Zastupnički
dom Hrvatskoga državnog sabora na sjednici 1. listopada 1999.

Broj: 01-081-99-1648/2
Zagreb, 7. listopada 1999.

Predsjednik
Republike Hrvatske
**dr. Franjo Tuđman,** v. r.

## ZAKON

### O OVLASTI VLADE REPUBLIKE HRVATSKE DA UREDBAMA UREÐUJE POJEDINA PITANJA IZ DJELOKRUGA ZASTUPNIČKOG DOMA HRVATSKOGA DRŽAVNOG SABORA

Članak 1.

Ovlašćuje se Vlada Republike Hrvatske da uredbama uređuje
pitanja tekuće gospodarske politike iz djelokruga Zastupničkog
doma Hrvatskoga državnog sabora, osim izmjena državnog
proračuna i propisivanja poreza te onih pitanja koja prema
Ustavu Republike Hrvatske može uređivati samo Hrvatski
državni sabor.

Vlada Republike Hrvatske koristit će ovlasti iz stavka 1.
ovoga članka:

- kada pojedino pitanje nije uređeno zakonom,

- u vrijeme kada Zastupnički dom Hrvatskoga državnog
sabora ne zasjeda.

Iznimno, Vlada Republike Hrvatske može ovlast da uredbama
uređuje pitanja tekuće gospodarske politike iz djelokruga
Zastupničkog doma Hrvatskoga državnog sabora, osim
izmjena državnog proračuna i propisivanja poreza te
onih pitanja koja prema Ustavu Republike Hrvatske može uređivati
samo Hrvatski državni sabor, koristiti bez ograničenja
iz stavka 2. ovoga članka, u slučaju potrebe osobito
hitnog rješavanja pojedinog pitanja.

Članak 2.

Iznimno od odredbe članka 1. ovoga Zakona, ovlašćuje
se Vlada Republike Hrvatske da u razdoblju od dana raspuštanja
ili isteka mandata Zastupničkog doma Hrvatskoga državnog
sabora, pa do dana prvog zasjedanja novoizabranog Zastupničkog
doma Hrvatskoga državnog sabora, uredbama uređuje pojedina
pitanja iz djelokruga Zastupničkog doma Hrvatskoga državnog
sabora osim onih pitanja koja prema Ustavu Republike Hrvatske
može uređivati samo Hrvatski državni sabor i donošenja
ili izmjena državnog proračuna, te propisivanja poreza.

Članak 3.

Vlada Republike Hrvatske podnijet će Hrvatskome državnom
saboru izvješće o donošenju uredbe odmah nakon
njenog donošenja, a na svaku od sjednica njegovih domova
izvješće o uredbama koje je na temelju ovlasti iz članka
1. ovoga Zakona donijela između dviju sjednica svakog od domova
Hrvatskoga državnog sabora, odnosno na prvo zasjedanje novoizabranog
Zastupničkog doma Hrvatskoga državnog sabora izvješće
o uredbama koje je donijela od dana podnošenja posljednjeg
izvješća.

Članak 4.

Uredbe koje je Vlada Republike Hrvatske donijela na temelju Zakona
o ovlasti Vlade Republike Hrvatske da uredbama uređuje pojedina
pitanja iz djelokruga Zastupničkog doma Hrvatskoga državnog
sabora (»Narodne novine«, br. 131/98.), koje vrijede
na dan stupanja na snagu ovoga Zakona, ostaju na snazi, a najdalje
do 30. lipnja 2000.

Članak 5.

Danom stupanja na snagu ovoga Zakona prestaje važiti Zakon
o ovlasti Vlade Republike Hrvatske da uredbama uređuje pojedina
pitanja iz djelokruga Zastupničkog doma Hrvatskoga državnog
sabora (»Narodne novine«, br. 131/98.).

Članak 6.

Ovaj Zakon stupa na snagu danom objave u »Narodnim novinama«.

Klasa: 022-03/97-03/04
Zagreb, 1. listopada 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 102/1999-1680